28/11/2014 | Administración LocalMunicipal
Ames
Bases da convocatoria de subvencións para promoción do comercio no Concello de Ames. Exercicio 2014

Aprobadas pola Xunta de Goberno Local na sesión celebrada o pasado día 6 de novembro de 2014 as BASES DA CONVOCATORIA DE SUBVENCIÓNS PARA PROMOCIÓN DO COMERCIO NO CONCELLO DE AMES. EXERCICIO 2014 fanse públicas de acordo coa lexislación vixente e para xeral coñecemento. Conforme ao disposto na Lei 7/1985, de bases de réxime local, na Lei 5/1997, da Administración local de Galicia, na Lei 38/2003, xeral de subvencións e no Real Decreto 887/2006 polo que se aproba o seu regulamento, na Lei 9/2007 de subvencións de Galicia e no Decreto 11/2009, de 8 de xaneiro, polo que se aproba o Regulamento da lei, así como no Regulamento de servizos das corporacións locais, coa finalidade de poder asignar os recursos necesarios ás prioridades sinaladas, esta convocatoria ten por obxecto establecer os criterios e procedementos para a concesión de subvencións destinadas a promover actividades desenvoltas no 2014 polas asociacións de empresarios e de comerciantes existentes no concello de Ames, que estean legalmente constituídas e que figuren inscritas no rexistro de asociacións de acordo cos principios de obxectividade, concorrencia e publicidade.1.1.- Obxectivos estratéxicos, ou de primeiro nivel. A concellaría de Comercio, Promoción Económica, Traballo e Turismo a través da presente convocatoria, proponse a consecución dos seguintes obxectivos estratéxicos: • Achegar ao comercio amiense o maior número posible de clientes, empregando para elo ós colectivos como instrumento para acadar este fin. • Mellorar a calidade da actividade comercial do Concello. • A existencia dunha actividade estable de promoción e mellora do comercio dentro do ámbito territorial do Concello, programada e desenvolta polas entidades asociativas do sector, e na que a administración municipal represente un papel secundario, tanto na elección do tipo de actividades a desenvolver, como na súa posta en práctica e no seu financiamento.1.2.- Obxectivos instrumentais, ou de segundo nivel. Para a consecución dos obxectivos estratéxicos, establécense as seguintes liñas de actuación, ou obxectivos secundarios: 2. Primar actividades abertas á participación do comercio en xeral, e non só aos membros de cada un dos solicitantes.3. Acadar o autofinanciamento das entidades, primando a aquelas que acheguen unha maior porcentaxe de fondos propios ao desenvolvemento das actividades. Poderán ser subvencionados ata un máximo do 80%, os seguintes grupos de actividades: 2.1 Promoción Comercial: Esta liña de actuación ten un orzamento máximo de 19.000 €. Subvencionaranse as accións e proxectos destinados á comunicación comercial de distinta índole sobre o mercado: Publicidade, promoción de vendas, animación comercial, celebración de exposicións, congresos, e aquelas actividades destinadas a promoción de productos comercializados polas empresas que desempeñan a súa actividade comercial no Concello de Ames, así como os gastos de contratación de persoal destinado a promover accións de promoción económica dentro do ámbito dos seus asociados.2.2 Infraestrutura e equipamento: Esta liña de actuación ten un orzamento máximo de 6.000 €. Subvencionaranse a infraestrutura e equipamento das asociacións (mellora de instalacións, adquisición de material mobiliario ou material funxible, software propio ou páxina web, etc.). Considéranse incluídos así mesmo nesta liña de actuación os gastos de funcionamento da asociación, entendéndose como tales tan só os gastos de aluguer de locais e xestoría. Non se inclúen os gastos de mantemento ordinario, tales como teléfono, luz e auga, nin a adquisición de bens inmobles. Non se subvencionarán aquelas actividades que teñan como único ou principal obxectivo a celebración dunha comida entre os membros da asociación, sen considerar como tales as festas de exaltación gastronómica. Non se subvencionarán as viaxes que non acrediten suficientemente o seu carácter eminentemente de promoción comercial. Os gastos para os que se solicite a achega municipal deberán ter sido efectuados dentro do exercicio 2014. Os gastos subvencionados deberán ser destinados a labores propias da asociación e dos establecementos asociados. Cando o importe do gasto subvencionable supere as contías establecidas no Real decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector público para o contrato menor, o beneficiario deberá solicitar como mínimo tres ofertas de diferentes provedores, con carácter previo a contratación do compromiso para a obra, a prestación do servizo ou a entrega do ben, salvo que por as especiais características non exista no mercado suficiente número de entidades que os realicen, presten ou subministren, ou salvo que o gasto se realizase con anterioridade a subvención. Os gastos subvencionables deberán ser destinados a labores propias dos establecementos asociados e da asociación. A elección entre as ofertas presentadas, que deberán aportarse na xustificación ou, no seu caso, na solicitude de subvención, realizarase conforme os criterios de eficiencia e economía, debendo xustificarse expresamente nunha memoria a elección cando non recaia na proposta de menor importe. A contía máxima destinada a esta convocatoria ascende a 25.000 €, imputables á aplicación orzamentaria 431 479.01. A aprobación da presente convocatoria queda sometida á condición suspensiva da entrada en vigor do orzamento municipal do exercicio 2015, no que se conteñan os créditos adecuados e suficientes para atender as solicitudes que se presenten ao amparo desta. Consonte ó anterior, non poderá realizarse acto ningún que supoña directa ou indirectamente compromiso municipal de trascendencia orzamentaria en tanto non se cumpra a condición suspensiva citada no apartado anterior. Convocatoria Aberta. Aos efectos do previsto no artigo 59 do RD 887/06, de 21 de xullo, polo que se aproba o Regulamento da Lei xeral de subvencións, declárase aberta esta convocatoria. Así, poderanse atender novas solicitudes presentadas máis alá da data da primeira resolución de reparto, a efectos de proceder a unha segunda e única resolución de reparto, de acordo cas seguintes condicións: • A presentación de novas solicitudes poderá efectuarse no prazo dun mes desde a data da primeira resolución de reparto de achegas. • O importe máximo a distribuír será o restará unha vez feito o primeiro reparto de achegas, entre as solicitudes presentadas dentro do prazo sinalado na base 6 • O importe máximo a outorgar individualmente non será superior aos 9.000 €. • A resolución de concesión de achega dictarase no prazo máximo dun mes desde a súa entrada no Rexistro do Concello. • Os criterios a empregar para valorar as solicitudes presentadas na segunda quenda serán os indicados na base 7.2. • O prazo de xustificación será de un mes dende a notificación da resolución de concesión.4.1 Contía individual das achegas. O importe individual das achegas concedidas a cada asociación non poderá superar os 9.000 €. 4.2 Coeficiente de financiamento. Defínese o coeficiente de financiamento como o cociente existente entre a achega concedida e o orzamento subvencionado. Enténdese por orzamento subvencionado o gasto total a que ascenda a actividade para a que se pretenda a subvención, segundo conste na solicitude formulada polo/a interesado/a. O coeficiente de financiamento será aplicado sobre o gasto validamente xustificado, co fin de determinar o importe final da achega que corresponda a cada beneficiario. En consecuencia, para percibir o importe íntegro da subvención concedida o beneficiario deberá xustificar a realización, como mínimo, dun gasto igual ao importe total do proxecto presentado. Poderán optar a estas subvencións as asociacións de comerciantes e profesionais existentes no Concello de Ames, legalmente constituídas, e que figuren inscritas no rexistro municipal de asociacións, sempre e cando os datos da inscrición estean debidamente actualizados no momento de solicitar a achega. Non poderán optar a estas subvencións as persoas e entidades ás que se refiren os artigos 13.2 e 13.3 da Lei 38/2003 de 17 de novembro, Xeral de Subvencións. As asociacións solicitantes teñen que estar ao días nas súas obrigas tributarias (AEAT e Concello de Ames), así como coa Seguridade Social. As entidades solicitantes non poderán ter pendente de xustificación ningunha axuda concedida anteriormente polo Concello, a non ser que lles fora concedida unha prórroga.6.1.- Lugar de presentación. As solicitudes deberán presentaranse no rexistro xeral do Concello de Ames, ou en calquera outros rexistros públicos aos que se refire o artigo 38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.6.2.- Prazo de presentación. O prazo para presentar as solicitudes é de un mes, contado desde o día seguinte á publicación desta convocatoria no Boletín Oficial da Provincia da Coruña.6.3.- Documentación integrante das solicitudes. As solicitudes deberán achegarse nos modelos normalizados que figuran como anexos ás presentes bases: As solicitudes das asociacións deberá presentalas o/a presidente, e a persoa que ocupe este cargo deberá constar como tal no Rexistro Municipal e Asociacións ao momento de formular a solicitude. Deberá presentarse solicitude para cada ocasión ou exercicio no que se pretenda obter unha axuda. O feito de presentar unha solicitude para un exercicio non implicará que se considere presentada para exercicios posteriores.7.1.- Tramitación A presente convocatoria será tramitada pola Concellaría delegada en materia de promoción económica. A concesión das subvencións realizarase en réxime de concorrencia competitiva, e será aprobada despois da proposta motivada da comisión avaliadora, e o informe do departamento de promoción económica, acreditativo de que da información que consta no seu poder se deriva que os beneficiarios reúnen todos os requisitos necesarios para accederen á condición de beneficiarios da achega solicitada. Esta comisión avaliadora estará composta polos seguintes membros: 7.2.– Valoración das solicitudes. A selección das peticións e a contía das subvencións a conceder determinarase despois da consideración das actividades e investimentos a realizar, de acordo en todo caso co seguinte baremo por cada unha das finalidades propostas: • En relación aos criterios 2, 3 e 4 anteriores, os puntos serán asignados de acordo coa seguinte táboa: •En relación ao criterio nº 5, asignarase 5 puntos a todas as entidades que acrediten o emprego do galego no desenvolvemento da súa actividade. •En relación ao criterio nº 6, asignarase 2 puntos as asociacións que acrediten que están adheridas ao Sistema Arbitral de Consumo, dependente do Instituto Galego de Consumo e pertencente á Consellería de Economía e Industria da Xunta de Galicia; e 3 puntos as asociacións que acrediten a adhesión a dito organismo dun mínimo do 50% dos seus asociados. Co fin de facilitar a conversión da puntuación obtida na contía final da subvención, adoptaranse como referencia os seguintes valores: En caso de que a suma das achegas distribuídas de acordo co indicado neste punto supere o orzamento máximo da convocatoria que se sinala na base 3ª, todas as achegas determinadas segundo o anterior reparto experimentarán a correspondente redución proporcional, ata axustárense a dito importe máximo. A contía da achega non poderá superar, en ningún caso: a) o importe solicitado b) o 80 % do orzamento declarado c) o importe máximo sinalado na base 4.1 d) o importe máximo sinalado para cada un dos grupos de actividades sinalado na base 2. A suma das subvencións concedidas en ningún caso poderá ser de tal contía que, en concorrencia con subvencións ou axudas doutras Administracións públicas e/ou entidades privadas, supere o custo da actividade ou o investimento feito polo beneficiario.7.3.– Notificación e publicidade da resolución de concesión. O expediente así tramitado someterase á Alcaldía, ou ao órgano a favor do cal a Alcaldía efectuase a correspondente delegación. A resolución notificaráselle a todos/as os/as solicitantes no prazo máximo de un mes desde o remate do prazo de presentación de solicitudes, expresando, de xeito motivado, se foi desestimada ou estimada a solicitude, para os efectos de posibles recursos. Dita resolución expresará o obxecto da subvención outorgada, a contía concedida, o coeficiente de financiamento correspondente e o orzamento subvencionado. A notificación efectuarase nos termos establecidos no artigo 59 da Lei 30/92, de 26 de novembro, de réxime xurídico das administracións públicas e do procedemento administrativo común. O acordo de concesión quedará sometido á condición suspensiva indicada na Base 3ª. Cumprida esta condición, a concesión en firme das subvencións xerará un dereito en favor do/a beneficiario/a e o correlativo compromiso para o concello, compromiso que só será esixible cando se acredite o cumprimento das finalidades que motivaron a súa concesión en prazo e forma.7.4.- Aceptación da subvención. No prazo de dez (10) días naturais seguintes ao da recepción da resolución, os/as beneficiarios/as das achegas deberán comunicarlle ao Concello de Ames, por escrito, a non aceptación. Se transcorrido ese prazo non se fixese manifestación expresa en ningún sentido, entenderase aceptada a achega concedida. Contra a desestimación expresa ou presunta das solicitudes presentadas poderán formularse os recursos que procedan. De acordo co previsto no artigo 30 do RD 887/06, no mes seguinte ao trimestre natural en que se resolva a distribución de achegas ao abeiro desta convocatoria, procederase a publicar a relación de entidades beneficiarias, nos termos indicados en dita norma.8.1.- Prazo de xustificación. O prazo de xustificación finalizará ao mes de ter recibido a resolución da subvención, agás que se conceda unha prórroga, a instancia de parte.8.2.- Documentación xustificativa. A obriga de xustificar a achega concedida deberá cumprirse mediante a presentación da correspondente MEMORIA XUSTIFICATIVA, de acordo co modelo que se recolle como Anexo 3 destas bases, á que se engadirá a seguinte documentación: 8.2.1 Memoria de actuación xustificativa do cumprimento das condicións impostas nestas bases así como, se é o caso, na concesión da subvención (licenzas ou autorizacións preceptivas, realización dos gastos de acordo ás normas contractuais de aplicación…), con indicación das actividades realizadas e dos resultados obtidos.8.2.2 Facturas de gasto, e demais documentos de valor probatorio equivalentes no tráfico xurídico mercantil. No caso da realización de obras, deberá xuntarse igualmente relación valorada da mesma, asinada por técnico competente. Para os efectos do indicado no artigo 31 da Lei 38/03, de 17 de novembro, xeral de subvencións, considerarase gasto efectivamente realizado o documentado segundo o indicado no parágrafo anterior. Non é requisito necesario o seu aboamento con anterioridade á finalización do período de xustificación que se indica nesta base. Os beneficiarios das subvencións deben utilizar, con carácter xeral, formas de pagamento a terceiros que poidan acreditarse documentalmente (tarxetas bancarias de crédito ou débito, talóns nominativos, transferencias bancarias,.) e só excepcionalmente poderán utilizar o pagamento en metálico cando non sexa posible outra forma alternativa (peaxe de autoestrada, tiques de aparcamento, etc.), e en todo caso para gastos non superiores a 150 €. 8.2.3 En caso de que as actividades subvencionadas se efectuasen a través de persoal contratado para tal efecto: Orixinal ou copia compulsada dos contratos de traballo. Copias compulsadas das nóminas aboadas e dos boletíns de cotización á seguridade social TC1 e TC2, así como dos documentos bancarios acreditativos dos correspondentes pagos (extractos ou cargos bancarios). 8.2.4 Carteis e/ou dos folletos informativos que se utilizaran para publicitar a actividade. Para os efectos da xustificación documental, con carácter xeral presentaranse os orixinais dos documentos correspondentes. Excepcionalmente admitiranse fotocopias sempre que veñan compulsadas por notario, polo Rexistro Xeral do Concello de Ames ou polos rexistros doutras administracións públicas, nos casos nos que se presentasen os documentos a través destes rexistros. Co fin de darlle cumprimento ao disposto no artigo 73 do regulamento de desenvolvemento da dita lei, con carácter previo á realización da compulsa deberá reflectirse sobre o orixinal da factura unha estampiña co selo do Concello de Ames, ou ben coa seguinte mención “factura empregada para xustificar unha achega ante o Concello de Ames”. No primeiro dos casos, a estampiña será inserida polo Rexistro municipal. Con independencia dos libros e rexistros contables que as normas de carácter xeral poidan establecer aos beneficiarios de subvencións provinciais como consecuencia da súa forma xurídica (Asociación, Fundación, Federación, etc.) estes deberán contar en todo caso, cun rexistro cronolóxico de cobros e pagos que inclúa debidamente identificados, entre outros, os relativos á actividade ou investimento obxecto de financiamento polo Concello de Ames, que terá os efectos previstos no artigo 17.3.*h) da Lei Xeral de Subvencións e no artigo 11. f) e g) da Lei de Subvencións de Galicia.8.2.5 Sistema Arbitral de Consumo Para acreditar a adhesión ao Sistema Arbitral de Consumo por parte da asociación, será necesario presentar orixinal ou copia cotexada da solicitude ou da resolución emitida polo órgano competente. Para acreditar a adhesión ao Sistema Arbitral de Consumo por parte dos socios, será necesario presentar unha relación detallada con indicación do nome comercial e CIF destes establecementos asinada polo/a presidente/a da devandita asociación.8.3.- Tramitación da xustificación. Á vista da documentación xustificativa presentada, logo do informe do Departamento de Promoción Económica acreditativo de que da información que consta no seu poder se deriva que os beneficiarios achegaron a totalidade de documentación xustificativa esixida, o órgano competente valorará o cumprimento das actividades ou investimentos subvencionados e, se a documentación é correcta, procederase á aprobación, se é o caso, das xustificacións presentadas. No caso de que a documentación xustificativa fose incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e o seu pagamento, terase en conta o seguinte: - No caso de que se xustifique gasto por un importe igual ou superior ao orzamento subvencionado (é dicir, ao gasto declarado polo beneficiario na súa solicitude de subvención), aboarase a totalidade da subvención. - No caso de que se xustifique gasto inferior ao 100%, pero superior ao 50% do orzamento subvencionado, aboásese a parte proporcional da subvención mediante a aplicación do coeficiente de financiamento ao importe total dos gastos acreditados. - No caso de que se xustifique gasto inferior ao 50% do orzamento subvencionado, non se considerará cumprida a finalidade básica da subvención, polo que non se aboará cantidade ningunha, sen prexuízo da aplicación do réxime sancionador disposto nas normas de xeral aplicación. En aplicación destes criterios, o informe emitido polo departamento xestor indicará o importe da subvención inicialmente concedida que proceda aboar á entidade beneficiaria.8.4.- Xustificación extemporánea e perda da subvención. Vencidos os prazos e prórrogas sinalados nas bases sen que a entidade beneficiaria da subvención xustificase o cumprimento da finalidade que motivou o seu outorgamento, a unidade xestora emitirá un requirimento para que, no prazo improrrogable de quince días, presente a xustificación correspondente. A falta de xustificación da subvención neste prazo excepcional implicará a perda da subvención e demais responsabilidades dispostas na Lei xeral de subvencións. Para o cobro da subvención as entidades beneficiarias deberán ter ao corrente as súas obrigas tributarias, coa Seguridade Social e co Concello de Ames. Para os efectos previstos no artigo 75.3 do RD 887/2006, de 21 de xullo, polo que se aproba o Regulamento da Lei Xeral de Subvencións, a comprobación das achegas concedidas levarase a cabo do seguinte xeito: 9.1.- Número total de expedientes obxecto de revisión. a) As solicitudes presentadas serán numeradas en función da data e da hora de presentación no Rexistro Xeral do Concello. b) De entre todas as solicitudes atendidas, seleccionaranse un 15 % para o seu control posterior. A cantidade así obtida será redondeada ao exceso ata acadar un número enteiro. O número de expedientes que se revisen non será nunca inferior a dous.9.2.- Expedientes obxecto de revisión. Os expedientes concretos obxecto de revisión serán seleccionados do seguinte xeito: a) A solicitude presentada en último lugar será revisada sempre. b) Os demais expedientes que se revisen serán os consecutivamente anteriores ao indicado no anterior apartado. As subvencións serán reintegradas nos supostos previstos no artigo 37 da Lei 38/2003 de 17 de novembro, Xeral de Subvencións. As achegas concedidas ao abeiro desta convocatoria son compatibles con outras que puideran obter as entidades beneficiarias doutras administracións públicas, sempre e cando o importe total do conxunto das axudas non supere o custo da actividade ou o investimento subvencionado. Sen prexuízo do anterior, as actividades para as que se solicite esta achega non poderán acollerse a outras convocatorias do Concello de Ames. Os/as beneficiarios/as de subvencións quedarán sometidos ás responsabilidades e réxime sancionador disposto na Lei xeral de subvencións e, se é o caso, ao disposto no Código Penal (Lei orgánica 10/85).- Disposición adicional primeira A falta de xustificación na forma e nos prazos sinalados poderá ocasionar as responsabilidades que correspondan. As entidades beneficiarias de subvencións concedidas polo Concello quedarán obrigadas a someterse aos procedementos de control ou auditoría que realicen polos seus propios medios ou a través de empresas colaboradoras a Intervención municipal, o Consello de Contas de Galicia, o Tribunal de Contas e calquera outros órganos de control interno ou externo, nacional ou europeo.- Disposición adicional segunda Para o non previsto nesta convocatoria serán de aplicación as normas incluídas nas Bases de execución do orzamento xeral do Concello a para o exercicio de 2013, na Lei 38/2003, xeral de subvencións e no seu Regulamento e na Lei 9/2007 de subvencións de Galicia.- Disposición adicional terceira Para os efectos da salvagarda do dereito dos participantes na presente convocatoria á protección dos seus datos de carácter persoal, nos termos previstos na Lei orgánica 15/1999, de 13 de decembro, de protección de datos de carácter persoal, faise constar que os datos das subvencións concedidas quedarán incorporados ao Rexistro Público de Subvencións. Faise constar igualmente que a publicidade posterior que se dará ás subvencións outorgadas (publicidade no Boletín Oficial da Provincia, información na páxina de Internet do Concello de Ames e Base de Datos Nacional de subvencións) con arranxo ao previsto nas normas de xeral aplicación. Datos da persoa que presenta a solicitude (Presidente/a da asociación): Actuando en representación de (datos da entidade solicitante): Tendo coñecemento da liña de axudas convocada polo Concello de Ames para a promoción de actividades realizadas por asociacións comerciais ou profesionais durante o exercicio 2014 SOLICITO, ao abeiro desta convocatoria, a concesión dunha achega para a realización das actividades indicadas a continuación: ORZAMENTO ESTIMATIVO DE GASTOS OBXECTIVOS DAS ACTIVIDADES PARA AS QUE SE SOLICITA SUBVENCIÓN Ames,. de. de 20. Asdo. O/A Presidente/a da entidade Nota 1.- Deberase describir, DE XEITO SUFICIENTEMENTE DETALLADO, as actividades para as que se solicita a subvención, así como o fin ou obxectivo que se espera acadar coas mesmas, de feito que resulte posible contrastar a súa efectiva consecución. En caso de que o espazo ofrecido neste cadro non sexa suficiente, poderán empregarse os documentos adicionais necesarios, documentos que serán presentados xunto con esta solicitude. Nota 2.- Xunto con este anexo, os solicitantes deberán achegar igualmente certificación bancaria da conta na que desexen se efectúe o ingreso da subvención. Datos persoais do Presidente/a: Presidente/a da seguinte asociación, e actuando na súa representación (datos da entidade): DECLARO: 1. Que COÑEZO E ACEPTO as bases da convocatoria promovida polo Concello de Ames para a promoción de actividades levadas a cabo por asociaciós comerciais ou profesionais no exercicio 2013, e que non estou incurso en ningunha causa de incompatibilidade ou incapacidade para contratar e percibir subvencións da administración pública.2. Que a entidade representada por min ten ao corrente as súas obrigas tributarias e coa Seguridade Social, e non está incursa en ningunha outra causa que supoña ou poida supoñer obstáculo legal para o seu acceso á condición de beneficiaria dunha achega ao abeiro da presente convocatoria.3. Que a entidade representada por min se compromete a difundir na publicidade das actividades ou investimentos subvencionados o carácter público do financiamento, indicando expresamente a colaboración do Concello de Ames, inserindo o seu logo oficial en todo o material que se utilice para dita difusión.4. Que a entidade representada por min se somete ás actuacións de comprobación e á achega da documentación que o Concello de Ames poida acordar para comprobar que as actuacións ás que se dedica a subvención, no caso de ser concedida, se corresponden cos fins para os que se solicita.5. Que a entidade representada por min está adherida ao Sistema Arbitral de Consumo (SI / NON). Subliñar o que proceda.6. Que un mínimo do 50% dos socios da entidade representada por min están adheridos ao Sistema Arbitral de Consumo(SI / NON). Subliñar o que proceda. Ames,. de. de 20. Asdo. O/A Presidente/a da entidade Datos persoais do Presidente/a: Presidente/a da seguinte asociación, e actuando na súa representación (datos da entidade): DECLARO: Que foron efectuadas as actividades financiadas coa achega concedida polo Concello de Ames para a promoción de actividades levadas a cabo por asociacións comerciais ou profesionais, ao abeiro da convocatoria correspondente ao exercicio 2014, e que se acadaron os obxectivos propostos. Que, para as actividades subvencionadas, a relación de gastos e ingresos da asociación por min representada é a que se reproduce a continuación: GASTOS EFECTUADOS INGRESOS QUE FINANCIAN A ACTIVIDADE Ames,. de. de 20. Asdo. O/A Presidente/a da entidade Ames, 7 de novembro de 2014 O alcalde Santiago V. Amor Barreiro